පොලිස් මාධ්‍ය ප්‍රකාශක සහකාර පොලිස් අධිකාරි රුවන් ගුණසේකර හිරු ප්‍රවෘත්ති අංශයට කියා සිටියේ ප්‍රදේශයේ සාමය ආරක්ෂා කිරීම සඳහා ක්‍රියාකළ යුතු ආකාරය පිළිබඳව පොලිස්පතිවරයා විසින් මෙහිදී ජ්‍යෙෂ්ඨ පොලිස් නිලධාරින් දැනුවත් කිරීමට ද නියමිත බවයි.පසුගියදා කයිට්ස් - පුංකුඩුතිව් දූපතේදී 17 හැවිරිදි පාසල් සිසුවියක් අපයෝජනයට ලක්කර ඝාතනය කිරීමේ සිද්ධිය සම්බන්ධයෙන් අපරාධ පරීක්ෂණ දෙපාර්තමේන්තුව සිදුකළ පරීක්ෂණවලදී වැදගත් තොරතුරු රැසක් අනාවරණ වී ඇති බවයි පොලිස් මාධ්‍ය ප්‍රකාශකවරයා සඳහන් කළේ.මේ වනවිටත් මෙම ඝාතනය සම්බන්ධයෙන් සැකකරුවන් 9 දෙනෙකු අත්අඩංගුවට ගෙන ඇති අතර ඔවුන් අධිකරණයට ඉදිරිපත් කිරීමෙන් පසුව, ලබන මස පළමුවැනිදා දක්වා රක්ෂිත බන්ධනාගාර ගත කෙරුණා.